**ZMLUVA O DIELO**

**uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších predpisov**

Názov predmetu obstarávania: **ČIASTOČNÁ REKONŠTRUKCIA PAVILÓNU PLATAN - OBNOVA NÁTEROV INTERIÉRU A VNÚTORNÝCH DVERNÝCH VÝPLNÍ**, súp. č. 225, parc. č. 922/8, k.ú. Čeláre, zapísané v Ústrednom zozname pamiatkového fondu pod č. 428/1

**Článok I.**

**Zmluvné strany**

**1.1. Objednávateľ:**

Názov: **Domov Sociálnych služieb Čeláre-Kirť**

Adresa: Čeláre-Kirť 189, 99122 Bušince

Zástupca: PaedDr. Anastázia Kerészová Boriková, riaditeľka

IČO: 00 647 560

DIČ: 2021314141

IČ DPH: neplatca

Bankové spojenie: Štátna pokladnica

Číslo účtu: SK87 8180 0000 0070 0039 8305

Kontakty: 047/4308300 – ústredňa

 047/4308302 – riaditelka@dsscelarekirt.sk

 047/4308309 – prevadzka@dsscelarekirt.sk

**1.2. Zhotoviteľ:**

Názov:

Adresa:

Zástupca:

IČO:

DIČ:

IČ DPH:

Bankové spojenie:

Číslo účtu:

Kontakty:

1.3. Zmluvné strany uzatvárajú túto zmluvu ako výsledok verejného obstarávania postupom zadávania zákazky s nízkou hodnotou v súlade s § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Článok II.**

**Predmet zmluvy**

2.1. Zhotoviteľ sa zaväzuje pre objednávateľa vykonať **ČIASTOČNÚ REKONŠTRUKCIU PAVILÓNU PLATAN - OBNOVA NÁTEROV INTERIÉRU A VNÚTORNÝCH DVERNÝCH VÝPLNÍ** zapísanej v Ústrednom zozname pamiatkového fondu pod č. 428/1., v areáli Domova sociálnych služieb Čeláre-Kírť, podľa požiadaviek, ktorých špecifikácia je uvedená v článku III. „Opis predmetu zákazky“.

2.2. Objednávateľ sa zaväzuje riadne zhotovené dielo prevziať a zaplatiť zhotoviteľovi za zhotovenie diela cenu podľa tejto zmluvy.

**Článok III**

**Opis predmetu zákazky**

3.1. Zhotoviteľ predmet zákazky - **ČIASTOČNÁ REKONŠTRUKCIA PAVILÓNU**

**PLATAN - OBNOVA NÁTEROV INTERIÉRU A VNÚTORNÝCH DVERNÝCH VÝPLNÍ** realizuje so zachovaním historických prvkov a minimalizovaním zásahov do historických konštrukcií v súlade s bodmi Rozhodnutia KPÚ č. KPUBB-2020/807-3/4663/HUN zo dňa 28.01.2020 (Príloha č. 1 tejto zmluvy)

**Článok IV.**

**Cena za vykonanie diela**

4.1. Celková cena za dielo a všetky činnosti ako aj materiál, ku ktorým sa zhotoviteľ touto zmluvou zaviazal, je dohodou zmluvných strán a v súlade so zákonom č. 18/1996 Z. z. o cenách v znení neskorších predpisov vo výške zmluvnej ceny

 vrátane DPH: ..............................

 bez DPH: ....................................

 DPH: ..........................................

4.2. Zhotoviteľ berie na vedomie, že je viazaný svojou cenovou ponukou (príloha č. 2 tejto zmluvy), ktorú predložil v rámci verejného obstarávania na celkový predmet zákazky: **ČIASTOČNÁ REKONŠTRUKCIA PAVILÓNU PLATAN - OBNOVA NÁTEROV INTERIÉRU A VNÚTORNÝCH DVERNÝCH VÝPLNÍ,** súp. č. 225, parc. č. 922/8, k.ú. Čeláre, zapísané v Ústrednom zozname pamiatkového fondu pod č. 428/1.

 Zhotoviteľ prehlasuje, že je s vecným rozsahom predmetu zmluvy oboznámený a v prípade potreby uskutočnenia naviac prác súvisiacich s úspešným zhotovením diela si za ich zhotovenie nebude uplatňovať navyše žiadne nároky.

4.3 Objednávateľ neposkytuje zhotoviteľovi preddavok ani zálohu.

4.4. Cenu za uskutočnené práce uhradí objednávateľ zhotoviteľovi na základe faktúry.

4.5. Podkladom pre vystavenie faktúry je súpis vykonaných prác zhotoviteľom a odovzdaní diela špecifikované v článku III.

4.6. Platby za ceny diela bude realizovaná prevodným príkazom na účet zhotoviteľa prostredníctvom finančného ústavu objednávateľa po jeho prevzatí na základe vystavenej faktúry.

4.7. Lehota splatnosti faktúry po doručení objednávateľa je 30 dní. Pre účely tejto zmluvy sa za deň úhrady považuje deň odoslania príslušnej peňažnej sumy z účtu objednávateľa na účet zhotoviteľa.

4.8. Faktúra – daňový doklad musí obsahovať všetky náležitosti v zmysle zákona NR SR č. 222/2004 Z.z. o dani pridanej hodnoty v znení neskorších predpisov. V prípade, že faktúra nebude obsahovať všetky náležitosti daňového dokladu, objednávateľ je oprávnený vrátiť faktúru zhotoviteľovi na prepracovanie alebo doplnenie. V takomto prípade začne plynúť nová lehota splatnosti dňom doručenia opravenej faktúry objednávateľovi.

**Článok V.**

**Vykonanie diela**

5.1. Zhotoviteľ vykoná stavebné činnosti spojené s predmetom diela podľa tejto zmluvy na svoje náklady a nebezpečenstvo, pričom sa zaväzuje rešpektovať technické, špecifické a právne predpisy.

5.2. Zhotoviteľ v plnom rozsahu zodpovedá za bezpečnosť a ochranu zdravia pri práci všetkých osôb, ktoré sú oprávnené zdržiavať sa v priestore staveniska a vybaví ich ochrannými pracovnými pomôckami.

5.3 Dohodnutý termín ukončenia prác **je 60 dní od odovzdania staveniska t. j. 28. 4. 2020**

5.4. Objednávateľ je povinný do 5 dní od podpisu zmluvy odovzdať zhotoviteľovi stavenisko a zhotoviteľ je povinný stavenisko od podpisu zmluvy do 5 dní prijať.

5.5. Tento termín je možné predĺžiť len na základe vzájomnej dohody zmluvných strán.

5.6. Podstatným porušením tejto zmluvy je prekročenie dohodnutých termínov zhotovenia diela uvedených v bode 5.3 o viac ako **30 dní.**

5.7. V prípade, že zhotoviteľ ukončí dielo pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne.

5.8. Odovzdanie a prevzatie diela potvrdia zmluvné strany v písomnom protokole, pričom prípadné zjavné vady a nedostatky diela je objednávateľ povinný reklamovať pri preberaní diela a dôvody odmietnutia prevzatia diela musia byť uvedené v zápise o neprevzatí diela. Dielo sa považuje za odovzdané dňom podpisom preberacieho protokolu vez výhrad obidvoma zmluvnými stranami.

**Článok VI.**

**Zodpovednosť za vady diela a záručná doba**

6.1. Zhotoviteľ zodpovedá za to, že predmet tejto zmluvy je zhotovený podľa noriem vzťahujúcich sa na predmet plnenia, dohodnutých zmluvných podmienok, a že počas záručnej doby bude spôsobilý na použitie na obvyklý účel a zachová si obvyklé vlastnosti.

6.2. Záručná doba je **60 mesiacov** a začína plynúť odo dňa prevzatia diela objednávateľom.

6.3. Objednávateľ sa zaväzuje, že prípadnú reklamáciu vady diela uplatní bezodkladne po jej zistení a to písomnou formou.

6.4. Zhotoviteľ sa zaväzuje začať s odstraňovaním prípadných vád do 3 dní od uplatnenia oprávnenej reklamácie objednávateľa a vady bezplatne odstrániť v čo najkratšom technicky možnom termíne na vlastné náklady.

6.5. Objednávateľ je povinný oznámiť zhotoviteľovi vady diela bez zbytočného odkladu písomnou formou potom ako ich zistí. Oznámenie musí obsahovať špecifikáciu vady, dátum a podpis. Objednávateľ je povinný po riadnom odstránení vady podpísať zápisnicu o vykonaní opravy.

**Článok VII.**

**Zmluvné pokuty**

7.1. Za omeškanie vzniknuté zavinením zhotoviteľa s odovzdaním jednotlivých častí diela v termíne podľa č. V. v tejto zmluve má objednávateľ právo účtovať zhotoviteľovi zmluvnú pokutu vo výške **50 € denne** za každý deň omeškania. Tento istý postih platí i pre objednávateľa v prípade meškania s úhradou faktúry.

7.2. Zaplatením pokuty nie je dotknuté právo zmluvných strán na náhradu škody.

7.3 Ak zhotoviteľ nezačne odstraňovať objednávateľom oznámenú vadu podľa č. VI, má objednávateľ nárok na zaplatenie zmluvnej pokuty vo výške **150,00 EUR** za každú vadu a každý začatý deň omeškania až do dňa, kedy zhotoviteľ pristúpi k odstraňovaniu vady. Zhotoviteľ má povinnosť túto pokutu uhradiť.

7.4 Ak zhotoviteľ, resp. pracovníci zhotoviteľa, porušia ktorúkoľvek povinnosť uvedenú v tejto zmluvy alebo vo všeobecne záväznom právnom predpise na zaistenie bezpečnosti a ochrany zdravia pri práci a požiarnej ochrany alebo v ostatných právnych predpisoch a pokynoch na zaistenie bezpečnosti a ochrany zdravia pri práci a požiarnej ochrany alebo v zápise o odovzdaní a prevzatí staveniska, ak ide o povinnosť smerujúcu k zaisteniu bezpečnosti a ochrany zdravia pri práci a požiarnej ochrane, napriek tomu, že bol zástupcom objednávateľa písomne (osobitným listom alebo zápisom v stavebnom denníku) upozornený na predchádzajúce porušenie tej istej povinnosti, má objednávateľ nárok na zaplatenie zmluvnej pokuty vo výške **850,00 EUR** za každé preukázateľné porušenie ktorejkoľvek povinnosti uvedenej v tejto zmluve zhotoviteľom resp. pracovníkmi zhotoviteľa. Zhotoviteľ má povinnosť túto pokutu uhradiť.

7.5 Ak zhotoviteľ, resp. pracovníci zhotoviteľa, bude realizovať dielo bez použitia predpísaných osobných ochranných pracovných prostriedkov (ako sú pracovná obuv, pracovný odev, ochranná prilba, pracovné rukavice, ochranné okuliare, štíty apod.), má objednávateľ právo na zaplatenie zmluvnej pokuty zhotoviteľom vo výške **50,00 EUR** za každú nepoužitú osobnú a ochrannú pracovnú pomôcku u jedného pracovníka zhotoviteľa. Zhotoviteľ má povinnosť túto pokutu uhradiť.

7.6 Ak objednávateľ zistí, že pracovníci zhotoviteľa vykonávajú práce na realizácii diela, alebo sa pohybujú po stavenisku pod vplyvom alkoholu, alebo iných omamných a psychotropných látok, má objednávateľ právo na zaplatenie zmluvnej pokuty zhotoviteľom vo výške **330,00 EUR** za každé zistené požitie alkoholu alebo inej omamnej alebo psychotropnej látky u jedného pracovníka zhotoviteľa. Zhotoviteľ má povinnosť túto pokutu uhradiť. Osoba, ktorá vykonáva práce na realizácii diela pod vplyvom alkoholu alebo iných omamných a psychotropných látok, musí bezodkladne opustiť stavenisko a objekt stavby, pričom zástupca objednávateľa je oprávnený vykázať ju zo staveniska a objektu stavby.

7.7 Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti, ktorej splnenie zmluvná pokuta zabezpečuje.

7.8 Zmluvné strany vyhlasujú, že zmluvné pokuty dohodnuté v tejto zmluve považujú za primerané a v súlade so zákonom vzhľadom na dôležitosť zabezpečovanej povinnosti, lehoty plnenia a cenu diela.

**Článok VIII.**

**Zánik zmluvy**

8.1. Táto zmluva zaniká riadnym ukončením a odovzdaním diela zhotoviteľom objednávateľovi a zaplatením ceny za dielo podľa ustanovení tejto zmluvy objednávateľom zhotoviteľovi.

8.2. Táto zmluva môže zaniknúť aj na základe dohody zmluvných strán, ku dňu ktorý si dohodnú.

8.3. Objednávateľ si vyhradzuje právo odstúpenia od zmluvy v prípade, ak by došlo k porušeniu povinností zhotoviteľa, pri ktorom môže dôjsť k materiálnym škodám alebo k ohrozeniu zdravia, či života alebo k hrubému porušeniu technickej disciplíny zhotoviteľa pri zhotovení diela.

8.4. Objednávateľ je oprávnený odstúpiť od zmluvy aj v prípade podstatného prekročenia času plnenia, dohodnutého v Článku V. bod 5.3 tejto zmluvy. Za podstatné prekročenie času plnenia sa považuje **30 dní** odo dňa, od ktorého mal zhotoviteľ predmet diela odovzdať.

8.5. Zhotoviteľ je oprávnený odstúpiť od zmluvy, ak objednávateľ neplní zmluvné záväzky, a tým zhotoviteľovi znemožňuje realizáciu diela.

8.6. Odstúpenie musí byť oznámené druhej zmluvnej strane písomne. V odstúpení musí byť uvedený dôvod, pre ktorý zmluvná strana odstupuje.

**Článok IX.**

**Záverečné ustanovenia**

9.1. Zmluva sa uzatvára na dobu určitú, t.j. do odovzdania celého predmetu plnenia zmluvy, pričom platnosť a účinnosť zmluvy týkajúca sa záručnej doby trvá do dňa jej skončenia.

9.2. Zmluvu možno dopĺňať alebo meniť iba formou písomných dodatkov a to len v zmysle § 18 zákona č. 343/2015 Z.z. o verejnom obstarávaní.

9.3. Zmluva je vypracovaná v 4 vyhotoveniach, z ktorých 2 sú určené pre zhotoviteľa a 2 pre objednávateľa.

9.4. Zmluvné strany vyhlasujú, že sú spôsobilé na právne úkony v celom rozsahu, zmluvné prejavy sú dostatočne určité a zrozumiteľné, zmluvná voľnosť nie je obmedzená, ďalej, že táto zmluva vyžaduje ich slobodnú a vážnu vôľu, nebola podpísaná v tieni ani za nápadne nevýhodných podmienok a svoj súhlas s jej obsahom potvrdzujú svojimi vlastnoručnými podpismi.

9.5. Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. ich časti na iný subjekt bez predchádzajúceho písomného súhlasu druhej strany. V prípade porušenia tejto povinnosti, bude zmluva o prevode (postúpení) zmluvných záväzkov neplatná. V prípade porušenia tejto povinnosti jednou zo zmluvných strán je druhá zmluvná strana oprávnená od zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení zmluvy doručené druhej zmluvnej strane.

9.6. Ak niektoré z ustanovení tejto zmluvy je, alebo sa stane neplatným či neúčinným, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné alebo neúčinné ustanovenia novým platným a účinným ustanovením, ktoré najlepšie zodpovedá pôvodne zamýšľanému účelu neplatného alebo neúčinného ustanovenia.

9.7. Táto zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia v zmysle § 47a zákona č. 40/1964 Zb. Občianskeho zákonníka v znení neskorších predpisov v Centrálnom registri zmlúv na webovom sídle Úradu BBSK (www.bbsk.sk)

V Čelároch-Kírti dňa V ............................... dňa

Za objednávateľa: Za zhotoviteľa:

 ............................................... ...................................................

PaeDr. Anastázia Kertészová Boriková

 riaditeľka